དཔལ་བཟང་གིས་གོར་མོ་རྡོ་བཞིན་སེམས་ཐག་བཅད་པའི་ཆོད་སེམས་རེ་རེ་ངས་དང་དུ་ལེན་ཐུབ་མོད།འགྲོ་སོང་དེ་འདྲ་མང་བོ་ཞིག་གི་ཡོང་ཁུངས་ཅི་ཡིན་ནམ།ཐེངས་ཤིག་ལ།ངས་འགྲོ་སོང་ཤིན་ཏུ་ཆེའམ་ཞེས་ཁ་རོག་གེར་དྲིས།ཁོས་ད་རུང་སྒོར་ཁྲི་བཅུ་ཕྲག་དུ་མའི་བུ་ལོན་ཡོད།བགྲོ་གླེང་ལྟེ་གནས་འདི་བསྐྲུན་ཆེད།དཔལ་བཟང་གིས་ཁྱོ་ཤུག་གཉིས་ཀྱི་རྫོང་མཁར་གྱི་གཞིས་ཁང་དང་སྤུན་ཆུང་གི་རྫོང་མཁར་གྱི་གཞིས་ཁང་བཙོང་ནས།ཁང་རིན་ཡོད་ཚད་དབྲ་ཁྱུང་སྐྱེ་ཁམས་རིག་གནས་བགྲོ་གླེང་ལྟེ་གནས་འཛུགས་སྐྲུན་གྱི་འགྲོ་སོང་དུ་བཏང་བ་རེད།མགྲོན་ཁང་གི་ཚོང་སྒོ་ཕྱེ་རྗེས་ཡོང་འབབ་ངེས་ཅན་ཞིག་ཡོད་པས་བགྲོ་གླེང་ལྟེ་གནས་འདི་བདག་གཉེར་ཐུབ་ངེས་ཞེས་བཤད་བྱུང་།